Neuvoston 27 päivänä kesäkuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 57/2002 Euroopan parlamentin ja neuvoston asetuksen antamiseksi lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta



Virallinen lehti nro C 275 E , 12/11/2002 s. 0042 - 0052



Neuvoston 27 päivänä kesäkuuta 2002 vahvistama YHTEINEN KANTA (EY) N:o 57/2002 Euroopan parlamentin ja neuvoston asetuksen (EY) N:o .../2002 antamiseksi lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta (2002/C 275 E/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 37 artiklan ja 152 artiklan 4 kohdan b alakohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) On välttämätöntä yhdenmukaistaa jäsenvaltiosta toiseen tapahtuviin ja kolmansista maista lähtöisin oleviin lemmikkieläinten muihin kuin kaupallisiin kuljetuksiin sovellettavat eläinten terveyttä koskevat vaatimukset. Tämä tavoite on mahdollista saavuttaa ainoastaan yhteisön tasolla vahvistettavin toimenpitein. (2) Tämä asetus koskee perustamissopimuksen liitteessä I tarkoitettujen elävien eläinten kuljetuksia. Sen eräiden, erityisesti raivotautia koskevien säännösten, välittömänä tavoitteena on kansanterveyden suojelu, kun taas toiset säännökset koskevat yksinomaan eläinten terveyttä. Näin ollen perustamissopimuksen 37 artikla ja 152 artiklan 4 kohdan b alakohta muodostavat asianmukaisen oikeusperustan. (3) Raivotautitilanne on parantunut merkittävästi koko yhteisön alueella kymmenen viime vuoden aikana. Tämä on seurausta rokotusohjelmista, joissa ketuille on annettu syöttirokotteita Koillis-Euroopassa 1960-luvulta alkaen vallinneen sylvaattisen raivotautiepidemian esiintymisalueilla. (4) Yhdistynyt kuningaskunta ja Ruotsi ovat tämän tautitilanteen parantumisen vuoksi luopuneet vuosikymmeniä voimassa olleesta kuuden kuukauden karanteenijärjestelmästä ja korvanneet sen vaihtoehtoisella järjestelmällä, joka on vähemmän rajoittava ja antaa vastaavan turvallisuustason. Yhteisössä olisi näin ollen varauduttava soveltamaan viiden vuoden siirtymäkauden ajan erityisjärjestelmää mainittuihin valtioihin suuntautuviin lemmikkieläinten kuljetuksiin. Komission olisi saadun kokemuksen ja Euroopan elintarviketurvallisuusviranomaisen tieteellisen lausunnon perusteella annettava asianmukaisena ajankohtana kertomus sekä siihen liittyvät asiaankuuluvat ehdotukset. Käyttöön olisi myös otettava nopea menettely, jonka avulla voidaan päättää kyseisen siirtymäkausijärjestelmän väliaikaisesta jatkamisesta erityisesti, jos saadun kokemuksen tieteellinen arviointi vaatii ennakoitua pidemmän ajan. (5) Yhteisön alueella todetut raivotautitapaukset lemmikkieläiminä pidettävissä lihansyöjissä koskevat nykyään pääasiassa tilanteita, joissa eläimet ovat peräisin sellaisista kolmansista maista, joissa esiintyy endeemistä urbaania raivotautia. Näin ollen olisi tiukennettava niitä eläinten terveyttä koskevia vaatimuksia, joita jäsenvaltioissa on tähän asti yleisesti sovellettu lemmikkieläiminä pidettävien lihansyöjien tuontiin tällaisista kolmansista maista. (6) Olisi kuitenkin säädettävä poikkeuksista niitä tapauksia varten, joissa eläimiä kuljetetaan sellaisista kolmansista maista, jotka kuuluvat eläinten terveyden kannalta yhteisön kanssa samaan maantieteelliseen kokonaisuuteen. (7) Perustamissopimuksen 299 artiklan 6 kohdan c alakohdan sekä Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä 12 päivänä maaliskuuta 1973 annetun neuvoston asetuksen (ETY) N:o 706/73(4) mukaan yhteisön eläinlääkintälainsäädäntöä sovelletaan Kanaalisaariin ja Mansaareen, joita on sen vuoksi tässä asetuksessa pidettävä osana Yhdistynyttä kuningaskuntaa. (8) Olisi myös vahvistettava oikeudelliset puitteet sellaisten eläinlajien muihin kuin kaupallisiin kuljetuksiin sovellettaville terveyttä koskeville vaatimuksille, jotka eivät ole alttiita raivotaudille tai jotka ovat raivotaudin ja muiden sellaisten tautien, joille liitteessä I tarkoitetut eläinlajit ovat alttiita, kannalta epidemiologisesti merkityksettömiä. (9) Tätä asetusta olisi sovellettava rajoittamatta luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97(5) soveltamista. (10) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 annetun neuvoston päätöksen 1999/468/EY(6) mukaisesti. (11) Eläinten terveyttä koskevia, voimassa olevia yhteisön säännöksiä ja erityisesti eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta annettua neuvoston direktiiviä 92/65/ETY(7) sovelletaan yleisesti ainoastaan eläinkauppaan. Jotta vältetään kaupallisten kuljetusten vilpillinen muuttaminen tämän asetuksen mukaiseksi lemmikkieläinten muiksi kuin kaupallisiksi kuljetuksiksi, olisi muutettava liitteessä I olevassa A ja B osassa tarkoitettujen eläinlajien kuljetuksia koskevia direktiivin 92/65/ETY säännöksiä niiden yhdenmukaistamiseksi tämän asetuksen säännösten kanssa. Samassa tarkoituksessa olisi säädettävä mahdollisuudesta vahvistaa tämän asetuksen mukaisesti kuljetettavien eläinten enimmäismäärä, jonka ylittyessä sovelletaan kauppaa koskevia vaatimuksia, (12) Tämän asetuksen mukaisten toimenpiteiden tavoitteena on varmistaa riittävä turvallisuustaso kyseisiä eläinten terveyteen liittyviä riskejä vastaan. Toimenpiteet eivät luo perusteettomia esteitä asetuksen soveltamisalaan kuuluville kuljetuksille, sillä ne perustuvat asiasta kuultujen asiantuntijaryhmien päätelmiin ja erityisesti 16 päivänä syyskuuta 1997 annettuun eläinlääkintäalan tiedekomitean kertomukseen, OVAT ANTANEET TÄMÄN ASETUKSEN: I LUKU YLEISET SÄÄNNÖKSET 1 artikla Tässä asetuksessa vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt. 2 artikla Tätä asetusta sovelletaan jäsenvaltiosta toiseen tapahtuviin tai kolmansista maista lähtöisin oleviin, liitteessä I lueteltuihin lajeihin kuuluvien lemmikkieläinten kuljetuksiin. Sitä sovelletaan rajoittamatta asetuksen (EY) N:o 338/97 soveltamista. Tällä asetuksella ei ole vaikutusta säännöksiin, jotka perustuvat muihin kuin eläinten terveyttä koskeviin näkökohtiin ja joiden tarkoituksena on rajoittaa tiettyjen lemmikkieläinlajien tai -rotujen kuljetuksia. 3 artikla Tässä asetuksessa tarkoitetaan: a) "lemmikkieläimillä" liitteessä I lueteltuihin lajeihin kuuluvia eläimiä, jotka kulkevat omistajansa tai niistä kuljetuksen aikana omistajan lukuun vastaavan luonnollisen henkilön mukana ja joita ei ole tarkoitettu myytäviksi tai luovutettaviksi uudelle omistajalle, b) "todistuksella" 17 artiklan toisen kohdan mukaisesti laadittavaa asiakirjaa, jonka avulla lemmikkieläin on selvästi tunnistettavissa ja johon on tehty merkinnät, joista käy ilmi eläimen asema suhteessa tähän asetukseen, c) "kuljetuksella" lemmikkieläimen siirtoja jäsenvaltiosta toiseen taikka eläimen tuomista tai uudelleen tuomista kolmannesta maasta yhteisön alueelle. 4 artikla Tämän asetuksen voimaantulosta alkavan kahdeksan vuotta kestävän siirtymäkauden ajan liitteessä I olevassa A ja B osassa tarkoitettuihin lajeihin kuuluvat eläimet katsotaan tunnistusmerkityiksi, jos niissä on: a) tatuointi, jonka merkinnät ovat selkeästi luettavissa, tai b) elektroninen tunnistusmerkintä (mikrosiru), Edellä ensimmäisen kohdan b alakohdassa tarkoitetussa tapauksessa lemmikkieläimen omistajalla tai siitä omistajan lukuun vastaavalla luonnollisella henkilöllä on tarkastuksissa oltava mikrosirun lukemiseen tarvittavat välineet, jos mikrosiru ei ole ISO 11784 -standardin tai ISO 11785 -standardin liitteen A mukainen. II LUKU SÄÄNNÖKSET, JOITA SOVELLETAAN ELÄINTEN KULJETUKSIIN JÄSENVALTIOSTA TOISEEN 5 artikla 1. Liitteessä I olevassa A ja B osassa tarkoitettuihin lajeihin kuuluvan lemmikkieläimen on, rajoittamatta 6 artiklassa säädettyjen vaatimusten noudattamista, oltava kuljetuksen aikana: a) tunnistusmerkitty 4 artiklan mukaisesti, ja b) varustettu toimivaltaisen viranomaisen hyväksymän eläinlääkärin antamalla todistuksella, joka osoittaa, että eläimellä on rokotteen valmistaneen laboratorion suositusten mukainen voimassa oleva ja tarvittaessa uusittu raivotautirokotus, joka on annettu kyseiselle eläimelle vähintään yhden vasta-aineyksikön annosta kohti sisältävällä kansainvälisen standardin (WHO) mukaisella inaktivoidulla rokotteella. 2. Jäsenvaltiot voivat sallia liitteessä I olevassa A ja B osassa tarkoitettujen sellaisten eläinten kuljetuksen, jotka ovat alle kolmen kuukauden ikäisiä ja joita ei ole rokotettu, mikäli niiden mukana on todistus ja ne ovat syntymästään lähtien oleskelleet syntymäpaikassaan erossa tartunta-alttiina olleista villieläimistä tai mikäli ne ovat emonsa kanssa, josta ne ovat vielä riippuvaisia. 6 artikla 1. Tämän asetuksen voimaantulopäivästä lukien viiden vuoden siirtymäkauden ajan sovelletaan liitteessä I olevassa A osassa tarkoitettujen lemmikkieläimien tuontiin Irlantiin, Ruotsiin ja Yhdistyneeseen kuningaskuntaan seuraavia vaatimuksia: - ne on tunnistusmerkitty 4 artiklan ensimmäisen kohdan b alakohdan mukaisesti, jollei määränpääjäsenvaltio anna lupaa myös 4 artiklan ensimmäisen kohdan a alakohdan mukaisen tunnistusmerkinnän käyttöön, ja - niiden mukana on toimivaltaisen viranomaisen valtuuttaman eläinlääkärin antama todistus 5 artiklan 1 kohdan b alakohdassa säädettyjen vaatimusten lisäksi siitä, että neutralisoivien vasta-aineiden pitoisuudeksi on määritetty vähintään 0,5 ky/ml näytteestä, joka on otettu hyväksytyssä laboratoriossa ajankohtina, joista on määrätty 25 artiklan toisessa kohdassa tarkoitettuna päivänä voimassa olevissa kansallisissa säännöissä. Tätä vasta-aineiden määritystä ei tarvitse uusia niistä eläimistä, jotka on vasta-aineiden määrityksen jälkeen uusintarokotettu säännöllisesti 5 artiklan 1 kohdassa tarkoitetuin väliajoin ilman, että rokotteen valmistajalaboratorion määräämä rokotusohjelma on keskeytynyt. Määränpääjäsenvaltio voi vapauttaa lemmikkieläimet, joita kuljetetaan näiden kolmen jäsenvaltion välillä, tämän kohdan ensimmäisessä alakohdassa säädetystä rokotuksesta ja vasta-aineiden määrityksestä 25 artiklan toisessa kohdassa tarkoitettuna päivänä voimassa olevien kansallisten sääntöjen mukaisesti. 2. Jollei toimivaltaisen viranomaisen yksittäisissä tapauksissa myöntämästä poikkeuksesta muuta johdu, liitteessä I olevassa A osassa tarkoitettuihin lajeihin kuuluvia alle kolmen kuukauden ikäisiä eläimiä ei saa kuljettaa ennen kuin ne ovat saavuttaneet vaaditun rokotusiän ja, mikäli määräykset niin edellyttävät, niiden vasta-aineet on määritetty rokotuksen jälkeen. 3. Neuvosto voi komission ehdotuksesta määräenemmistöllä jatkaa 1 kohdassa tarkoitetun siirtymäkauden kestoa. 7 artikla Liitteessä I olevassa C osassa tarkoitettuihin lajeihin kuuluvien eläinten kuljetuksiin jäsenvaltioiden välillä tai liitteessä II olevan B osan 2 jaksossa tarkoitetulta alueelta ei sovelleta raivotautia koskevia vaatimuksia. Tarvittaessa voidaan 24 artiklan 2 kohdan mukaista menettelyä noudattaen vahvistaa muita sairauksia koskevia erityisvaatimuksia, mahdollinen eläinten määrää koskeva rajoitus mukaan luettuna, sekä sen todistuksen malli, jonka on määrä olla kyseisten eläinten mukana. III LUKU SÄÄNNÖKSET, JOITA SOVELLETAAN KOLMANSISTA MAISTA TULEVIIN KULJETUKSIIN 8 artikla 1. Liitteessä I olevassa A ja B osassa tarkoitettuihin lajeihin kuuluvien eläinten on niitä kuljetettaessa, a) jos eläimet ovat peräisin liitteessä II olevan B osan 2 jaksossa ja C osassa mainitusta kolmannesta maasta, ja ne tuodaan: i) johonkin liitteessä II olevan B osan 1 jaksossa tarkoitettuun jäsenvaltioon, täytettävä 5 artiklan 1 kohdan mukaiset vaatimukset, ii) johonkin liitteessä II olevassa A osassa tarkoitettuun jäsenvaltioon joko suoraan tai liitteessä II olevassa B osassa tarkoitetun alueen kautta, täytettävä 6 artiklan mukaiset vaatimukset, b) jos eläimet ovat peräisin muusta kolmannesta maasta ja ne tuodaan: i) liitteessä II olevan B osan 1 jaksossa tarkoitettuun jäsenvaltioon, - oltava merkitty 4 artiklan 2 kohdassa määritellyllä tunnistusmerkinnällä, ja - täytettävä seuraavat vaatimukset: - raivotautirokotuksen on oltava suoritettu 5 artiklan vaatimusten mukaisesti, ja - neutralisoivien vasta-aineiden pitoisuudeksi on oltava määritetty vähintään 0,5 ky/ml näytteestä, jonka hyväksytty eläinlääkäri on ottanut vähintään 30 päivää rokotuksen jälkeen ja kolme kuukautta ennen kuljetusta. Vasta-aineiden määritystä ei tarvitse uusia sellaisen lemmikkieläimen osalta, jolle on annettu uusintarokotus 5 artiklan 1 kohdassa säädetyin väliajoin. Tätä kolmen kuukauden määräaikaa ei sovelleta tapauksissa, joissa uudelleen yhteisön alueelle tuotavan lemmikkieläimen mukana olevasta todistuksesta käy ilmi, että ennen eläimen lähtöä yhteisön alueelta tehty vasta-aineiden määritys on antanut positiivisen tuloksen. ii) liitteessä II olevassa A osassa tarkoitettuun jäsenvaltioon joko suoraan tai liitteessä II olevassa B osassa tarkoitettujen alueiden kautta, oltava asetettu karanteeniin, paitsi jos ne on saatettu 6 artiklan vaatimusten mukaisiksi sen jälkeen kun ne on tuotu yhteisöön. 2. Lemmikkieläimillä on oltava virallisen eläinlääkärin antama asiakirja tai niitä yhteisöön uudelleen tuotaessa todistus, josta käy ilmi, että 1 kohdan säännöksiä on noudatettu. 3. Edellä olevista säännöksistä poiketen: a) lemmikkieläimiin, jotka tulevat liitteessä II olevassa B osan 2 jaksossa tarkoitetuilta alueilta, joiden on 24 artiklan 2 kohdassa säädettyä menettelyä noudattaen todettu soveltavan sääntöjä, jotka vastaavat vähintään III luvussa vahvistettuja yhteisön sääntöjä, sovelletaan II luvussa vahvistettuja sääntöjä; b) lemmikkieläinten kuljetuksia San Marinon, Vatikaanin ja Italian välillä, Monacon ja Ranskan välillä, Andorran ja Ranskan tai Espanjan välillä sekä Norjan ja Ruotsin välillä voidaan jatkaa 25 artiklan toisessa kohdassa tarkoitettuna päivänä voimassa olevissa kansallisissa säännöissä määrätyillä ehdoilla; c) liitteessä II olevassa B ja C osassa luetellusta kolmannesta maasta tulevien, liitteessä I olevassa A osassa tarkoitettuihin lajeihin kuuluvien alle kolmikuukautisten ja rokottamattomien lemmikkieläinten tuontiin voidaan antaa lupa 24 artiklan 2 kohdassa säädetyn menettelyn ja myöhemmin vahvistettavien edellytysten mukaisesti, jos se kyseisen maan raivotautitilanteen kannalta on perusteltua. 4. Yksityiskohtaisista säännöistä tämän artiklan soveltamiseksi ja erityisesti todistuksen mallista päätetään 24 artiklan 2 kohdassa säädettyä menettelyä noudattaen. 9 artikla Kolmansista maista peräisin olevien, liitteessä I olevassa C osassa tarkoitettuihin lajeihin kuuluvien eläinten kuljetukseen sovellettavat vaatimukset sekä niiden mukana olevaksi määrätyn todistuksen malli vahvistetaan 24 artiklan 2 kohdassa säädettyä menettelyä noudattaen. 10 artikla Ennen 25 artiklan toisessa kohdassa tarkoitettua päivää ja 24 artiklan 2 kohdassa säädettyä menettelyä noudattaen vahvistetaan luettelo liitteessä II olevassa C osassa tarkoitetuista kolmansista maista. Jotta maa voidaan hyväksyä luetteloon, sen on osoitettava etukäteen raivotautitilanteensa ja se, että a) raivotautiepäilystä viranomaisille tehtävä ilmoitus on pakollinen, b) käytössä on ollut tehokas valvontajärjestelmä vähintään kaksi vuotta, c) eläinlääkintätoimen rakenteella ja organisaatiolla kyetään takaamaan todistusten oikeellisuus, d) raivotaudin torjumiseksi ja valvomiseksi on toteutettu kaikki mahdolliset lainsäädäntötoimet, myös tuontia koskevien sääntöjen osalta, e) voimassa on raivotaudin vastaisten rokotteiden markkinoille saattamista koskevia säännöksiä (hyväksyttyjen rokotteiden ja laboratorioiden luettelo). 11 artikla Jäsenvaltioiden on tarjottava yleisölle selkeitä ja helposti saatavissa olevia tietoja yhteisön alueella tapahtuviin lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista sekä edellytyksistä, jotka koskevat niiden tuontia tai uudelleen tuontia mainitulle alueelle. Niiden on myös huolehdittava, että rajanylityspaikoissa työskentelevä henkilöstö on täysin selvillä tästä säännöstöstä ja osaa soveltaa sitä. 12 artikla Jäsenvaltioiden on toteutettava tarvittavat toimenpiteet sen varmistamiseksi, että tuotaessa yhteisön alueelle lemmikkieläimiä muista kuin liitteessä II olevan B osan 2 jaksossa mainituista kolmansista maista toimitaan seuraavasti: a) jos lemmikkieläinten määrä on enintään viisi, yhteisön alueelle saapumispaikan toimivaltainen viranomainen tarkastaa eläinten mukana olevat asiakirjat ja niiden tunnistusmerkinnät, b) jos lemmikkieläinten määrä on yli viisi, niihin sovelletaan direktiivin 92/65/ETY mukaisia vaatimuksia ja tarkastuksia. Jäsenvaltioiden on nimettävä näistä tarkastuksista vastaava viranomainen ja ilmoitettava asiasta välittömästi komissiolle. 13 artikla Kunkin jäsenvaltion on laadittava luettelo 12 artiklassa tarkoitetuista saapumispaikoista ja toimitettava se muille jäsenvaltioille ja komissiolle. 14 artikla Lemmikkieläimen omistajan tai siitä vastaavan luonnollisen henkilön on aina kuljetuksen aikana voitava esittää tarkastusviranomaisille todistus tai 8 artiklan 2 kohdassa tarkoitettu asiakirja, jonka mukaan eläin täyttää kyseiselle kuljetukselle säädetyt vaatimukset. Lemmikkieläimen omistajan tai siitä vastaavan luonnollisen henkilön on erityisesti 4 artiklan toisen kohdan b alakohdassa tarkoitetussa tapauksessa, jossa mikrosiru ei ole ISO-standardin 11784 tai ISO-standardin 11785 liitteen A mukainen, annettava kaikissa tarkistuksissa tarvittavat välineet mikrosirun lukemiseksi. Jos tällaisessa tarkastuksessa todetaan, että eläin ei täytä tässä asetuksessa säädettyjä vaatimuksia, toimivaltaisen viranomaisen on virallista eläinlääkäriä kuultuaan päätettävä a) palauttaa eläimen lähtömaahan, tai b) sijoittaa eläin eristettynä virallisen valvonnan alaiseksi eläimen omistajan tai siitä vastaavan luonnollisen henkilön kustannuksella, kunnes se täyttää terveyttä koskevat vaatimukset, tai c) viimeisenä keinona lopettaa eläin maksamatta taloudellista korvausta, jos eläintä ei voida palauttaa tai pitää eristettynä karanteenissa. Jäsenvaltioiden on huolehdittava siitä, että eläimet, joille ei ole annettu lupaa saapua yhteisön alueelle, sijoitetaan virallisen valvonnan alaiseksi odottamaan palauttamista tai jonkin muun hallinnollisen päätöksen tekemistä. IV LUKU YHTEISET JA LOPPUSÄÄNNÖKSET 15 artikla Jos kuljetuksiin sovellettavissa vaatimuksissa edellytetään raivotaudin osalta vasta-aineiden määritystä, valtuutetun eläinlääkärin on otettava näyte ja testi on suoritettava laboratoriossa, joka on hyväksytty raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY(8) mukaisesti. 16 artikla Jäsenvaltiot, joilla on tämän asetuksen voimaantulopäivänä voimassa olevia erityismääräyksiä rakkulamatotaudin ja puutiaisten valvomiseksi, voivat tämän asetuksen voimaantulosta lukien viiden vuoden siirtymäkauden ajan edellyttää samojen vaatimusten noudattamista alueelleen tuotavien lemmikkieläinten suhteen. Tätä tarkoitusta varten niiden on toimitettava komissiolle niiden alueella vallitsevaa kyseistä tautitilannetta koskeva selvitys, jossa perustellaan lisätakeiden tarve taudin leviämisvaaran torjumiseksi. Komissio ilmoittaa mainituista lisätakeista jäsenvaltioille 24 artiklassa tarkoitetussa komiteassa. 17 artikla Liitteessä I olevassa A ja B osassa mainittuihin lajeihin kuuluvien eläinten kuljetuksille voidaan vahvistaa 24 artiklan 2 kohdassa säädettyä menettelyä noudattaen muita vaatimuksia kuin ne, jotka on vahvistettu tässä asetuksessa. Niiden todistusten mallit, joiden on oltava liitteessä I olevassa A ja B osassa mainittuihin lajeihin kuuluvien kuljetettavien eläinten mukana, vahvistetaan 24 artiklan 2 kohdassa säädettyä menettelyä noudattaen. 18 artikla Tällä alalla sovelletaan suojatoimia, joista on säädetty eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetussa neuvoston direktiivissä 90/425/ETY(9) ja kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetussa neuvoston direktiivissä 91/496/ETY(10). Lisäksi jos jossakin jäsenvaltiossa tai kolmannessa maassa vallitsevan raivotautitilanteen vuoksi on perusteltua, voidaan jäsenvaltion pyynnöstä tai komission aloitteesta 24 artiklan 3 kohdassa säädettyä menettelyä noudattaen tehdä päätös, jonka mukaan liitteessä I olevassa A ja B osassa tarkoitettuihin lajeihin kuuluvat kyseiseltä alueelta peräisin olevien eläinten on täytettävä 8 artiklan 1 kohdan b alakohdassa vahvistetut vaatimukset. 19 artikla Liitteessä I olevaa C osaa ja liitteessä II olevaa B ja C osaa voidaan muuttaa 24 artiklan 2 kohdassa säädettyä menettelyä noudattaen, jos tässä asetuksessa tarkoitettujen eläinlajien tautitilanne, erityisesti raivotautitilanne, muuttuu yhteisön alueella tai kolmansissa maissa, sekä tarvittaessa rajoittaa niiden eläinten määrää, joita voidaan kuljettaa tämän asetuksen mukaisesti. 20 artikla Muut tarvittavat täytäntöönpanotoimenpiteet vahvistetaan 24 artiklan 2 kohdassa säädettyä menettelyä noudattaen. 21 artikla Mahdolliset siirtymäsäännökset voidaan antaa 24 artiklan 2 kohdassa säädettyä menettelyä noudattaen. 22 artikla Muutetaan direktiivi 92/65/ETY seuraavasti: 1. 10 artiklassa: a) kumotaan 1 kohdassa sana "freteillä"; b) korvataan 2 ja 3 kohta seuraavasti: "2. Jotta koirilla, kissoilla tai hillereillä ja freteillä voidaan käydä kauppaa, niiden on täytettävä lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/EY muuttamisesta annetun Euroopan parlamentin ja neuvoston asetuksen (EY) N:o .../2002(11) 5 ja 16 artiklassa säädetyt vaatimukset. Eläinten mukana olevasta todistuksesta on lisäksi käytävä ilmi, että toimivaltaisen viranomaisen hyväksymä eläinlääkäri on suorittanut kliinisen tutkimuksen 24 tuntia ennen eläinten lähettämistä tullen siihen tulokseen, että eläimet ovat terveitä ja kykenevät kestämään kuljetuksen määränpäähän. 3. Yhdistyneeseen kuningaskuntaan, Irlantiin ja Ruotsiin myytäväksi tuotavien kissojen, koirien sekä hillerien ja frettien on 2 kohdasta poiketen täytettävä asetuksen (EY) N:o .../2002 6 ja 16 artiklassa säädetyt vaatimukset. Eläinten mukana olevasta todistuksesta on lisäksi käytävä ilmi, että toimivaltaisen viranomaisen hyväksymä eläinlääkäri on suorittanut kliinisen tutkimuksen 24 tuntia ennen eläinten lähettämistä tullen siihen tulokseen, että eläimet ovat terveitä ja kykenevät kestämään kuljetuksen määränpäähän."; c) lisätään 4 kohtaan sanan "lihansyöjiä" jälkeen sanat seuraavasti: "lukuun ottamatta 2 ja 3 kohdassa tarkoitettuja lajeja,"; d) kumotaan 8 kohta. 2. Lisätään 16 artiklaan kohdat seuraavasti: "Kissojen, koirien sekä hillerien ja frettien osalta tuontiin sovellettavien edellytysten on vastattava vähintään asetuksen (EY) N:o .../2002 III luvussa olevia edellytyksiä. Eläinten mukana olevasta todistuksesta on lisäksi käytävä ilmi, että toimivaltaisen viranomaisen hyväksymä eläinlääkäri on suorittanut kliinisen tutkimuksen 24 tuntia ennen eläinten lähettämistä tullen siihen tulokseen, että eläimet ovat terveitä ja kykenevät kestämään kuljetuksen määränpäähän." 23 artikla Kun komissio on saanut Euroopan elintarviketurvallisuusviranomaiselta lausunnon siitä, onko serologinen koe säilytettävä, se toimittaa ennen 1 päivää helmikuuta 2007 Euroopan parlamentille ja neuvostolle kertomuksen, joka perustuu saatuihin kokemuksiin ja riskiarviointiin. Kertomukseen liitetään asianmukaiset ehdotukset 6, 8 ja 16 artiklan osalta 1 päivästä tammikuuta 2008 sovellettavasta järjestelystä. Lisäksi komissio toimittaa neuvostolle ennen 1 päivää tammikuuta 2009 kertomuksen, joka perustuu saatuihin kokemuksiin, määritelläkseen 4 artiklassa säädetyn lopullisen tunnistamisjärjestelmän. Komission on joka tapauksessa laadittava 1 päivään tammikuuta 2005 mennessä kertomus siitä, onko välttämätöntä vaatia 4 ja 14 artiklassa tarkoitetulta mikrosirulta ISO-standardin mukaisuutta. 24 artikla 1. Komissiota avustaa komitea. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset, jos on kyse suoraan kansanterveyden suojeluun tähtäävistä toimenpiteistä. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset, jos on kyse suoraan kansanterveyden suojeluun tähtäävistä toimenpiteistä. Päätöksen 1999/468/EY 5 artiklan 6 kohdassa tarkoitettu määräaika vahvistetaan 15 päiväksi. 4. Komitea vahvistaa työjärjestyksensä. 25 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan ...päivästä ...kuuta ...(12). Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 29 E, 30.1.2000, s. 239 ja EYVL C 270 E, 25.9.2001, s. 109. (2) EYVL C 116, 20.4.2001, s. 54. (3) Euroopan parlamentin lausunto, annettu 3. toukokuuta 2001 (EYVL C 27 E, 31.1.2002, s. 55), neuvoston yhteinen kanta, vahvistettu 27. kesäkuuta 2002, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 68, 15.3.1973, s. 1, asetus sellaisena kuin se on muutettuna asetuksella (ETY) N:o 1174/86 (EYVL L 107, 24.4.1986, s. 1). (5) EYVL L 61, 3.3.1997. s. 1, asetus sellaisena kuin se on viimeksi muutettuna komission asetuksella (EY) N:o 2476/2001 (EYVL L 334, 18.12.2001, s. 3). (6) EYVL L 184, 17.7.1999, s. 23. (7) EYVL L 268, 14.9.1992, s. 54, direktiivi sellaisena kuin se on viimeksi muutettuna komission päätöksellä 2001/298/EY (EYVL L 102, 12.4.2001, s. 63). (8) EYVL L 79, 30.3.2000, s. 40. (9) EYVL L 224, 18.8.1990, s. 29, direktiivi sellaisena kuin se on viimeksi muutettuna direktiivillä 92/118/ETY (EYVL L 62, 15.3.1993, s. 49). (10) EYVL L 268, 24.9.1991, s. 56, direktiivi sellaisena kuin se on viimeksi muutettuna direktiivillä 96/43/EY (EYVL L 162, 1.7.1996, s. 1). (11) EYVL L ..., ... 2002, s. ... (12) 12 kuukautta tämän asetuksen voimaantulopäivästä. LIITE I ELÄINLAJIT A OSA Koirat Kissat B OSA Hillerit ja fretit C OSA Selkärangattomat (lukuun ottamatta mehiläisiä ja äyriäisiä), trooppiset koristekalat, sammakkoeläimet, matelijat. Linnut: kaikki lajit (lukuun ottamatta direktiiveissä 90/539/ETY(1) ja 92/65/ETY tarkoitettua siipikarjaa) Nisäkkäät: jyrsijät ja kesyt kanit. (1) Neuvoston direktiivi 90/539/ETY, annettu 15 päivänä lokakuuta 1990, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (EYVL L 303, 31.10.1990, s. 6), direktiivi sellaisena kuin se on viimeksi muutettuna komission päätöksellä 2001/867/EY (EYVL L 323, 7.12.2001, s. 29). LIITE II MAIDEN JA ALUEIDEN LUETTELOT A OSA Ruotsi Irlanti Yhdistynyt kuningaskunta B OSA 1 jakso Muut kuin A osassa tarkoitetut jäsenvaltiot 2 jakso Andorra Islanti Liechtenstein Monaco Norja San Marino Sveitsi Vatikaani C OSA Luettelo 10 artiklassa tarkoitetuista kolmansista maista tai alueista. NEUVOSTON PERUSTELUT I JOHDANTO Komissio toimitti 19. syyskuuta 2000 alkuperäisen ehdotuksensa(1), jota se sitten muutti 25. kesäkuuta 2001(2). Euroopan parlamentti antoi ensimmäisen käsittelyn lausuntonsa istuntojaksollaan 2.-3. toukokuuta 2001(3). Talous- ja sosiaalikomitea antoi lausuntonsa 29. marraskuuta 2001(4). Alueiden komitea on päättänyt, ettei se anna lausuntoa. Tarkasteltuaan annettuja lausuntoja neuvosto vahvisti yhteisen kantansa 27. kesäkuuta 2002. II EHDOTETUN ASETUKSEN TAVOITTEET Asetuksella pyritään helpottamaan seuraeläinten vapaata liikkuvuutta takaamalla ihmisten ja eläinten terveyden suojelun korkea taso. Siinä pyritään yhdenmukaistamaan eläinten terveyttä koskevat vaatimukset ja valvonta, joka kohdistuu lemmikkieläinten muuhun kuin kaupalliseen kuljettamiseen yhteisössä ja kolmansista maista yhteisöön. III YHTEISEN KANNAN ERITTELY Neuvostolla, Euroopan parlamentilla ja komissiolla on yhtenevät näkemykset eri tavoitteiden tasapainottamisesta, mikä merkitsee sitä, että olisi sekä säilytettävä korkean terveydensuojelun taso alueilla, joissa ei ole vuosikymmeniin esiintynyt raivotautia, että varmistettava samalla eläinten ja niiden omistajien vapaa liikkuvuus asettamatta sille kohtuuttomia esteitä. Komissio ja Euroopan parlamentti ovat korostaneet, että tasapaino saavutettaisiin vakiinnuttamalla siirtymäajaksi uusien sääntöjen seurauksena syntynyt tilanne. Säännöillä on tarkoitus korvata karanteeni niissä maissa, jotka ovat vaatineet sitä tähän saakka. Siirtymäajan on oltava riittävän pitkä mainittujen sääntöjen uudelleen arvioimiseksi. Neuvosto on samaa mieltä edellä mainitusta toimintatavasta, mutta katsoo, että koko Euroopan unionille olisi määriteltävä yhteiset säännöt, jotka koskevat muista kuin jäsenvaltioista tulevien lemmikkieläinten pääsyä alueelle, koska raivotaudin leviämisen vaara aiheutuu ennen kaikkea sellaisista jäsenvaltioiden ulkopuolisista maista tulevista eläimistä, joissa raivotautia esiintyy jatkuvasti. Korkean suojelun tason takaamiseksi raivotautia vastaan sääntöjä sovellettaessa otetaan huomioon eri kolmansissa maissa vallitseva epidemiologinen tilanne. Niissä otetaan huomioon myös joidenkin sellaisten jäsenvaltioiden ulkopuolisten maiden erityistilanne, jotka sijaitsevat yhteisön kanssa samalla maantieteellisellä alueella ja joissa on sama terveyden taso. Lisäksi Euroopan parlamentti katsoi, että koirien ja kissojen merkitsemisen tatuoinnilla olisi oltava luonteeltaan siirtymäkauden toimenpide. Neuvosto hyväksyi parlamentin näkemyksen, mutta lykkäsi vielä päätöstä tunnistamismenetelmien valinnasta. Neuvosto katsoo näin ollen, että ei ole tarpeen päättää heti, että vain ISO 11784 standardin mukaisia mikrosiruja saadaan käyttää, vaan lykkää mieluummin päätöstä, kunnes asiaa on tarkasteltu uudelleen. Sen takia se ei hyväksynyt Euroopan parlamentin tarkistusta 7. Jotta teksti olisi mahdollisimman selkeä ja jotta voitaisiin paremmin pitää erillään toisistaan säädöksen perusosat, joita ei voi muuttaa kuin lainsäädäntömenettelyllä, ja tekniset osat, jotka voidaan saattaa ajan tasalle täytäntöönpanotoimenpitein (komiteamenettely), neuvosto on sisällyttänyt asetustekstiin kaikki olennaiset asiat, kuten luettelon jäsenvaltioista, jotka soveltavat raivotautia koskevia erityisvaatimuksia. Neuvosto on sen sijaan hyväksynyt muut komission hyväksymät parlamentin tarkistukset tehtyään useita niiden sanamuotoa koskevia muutoksia. Se hyväksyi myös suurelta osin koiran- ja kissanpentuja koskevan tarkistuksen 13, vaikka 4 artiklan 2 kohdassa sallitaan joitakin poikkeuksia jäsenvaltioiden välisiin kuljetuksiin. Neuvoston vahvistama yhteinen kanta perustuu edelleen Euroopan yhteisöjen perustamissopimuksen 37 artiklan ja 152 artiklan 4 kohdan b alakohdan muodostamalle kaksinkertaiselle oikeusperustalle, koska se liittyy eläinlääkintäalaan ja on tarkoitettu sekä ihmisten että eläinten terveyden suojelemiseen. Siten vain osasta sen säännöksistä (erityisesti raivotautia koskevat) voidaan sanoa, että niiden välittömänä tavoitteena on kansanterveyden suojeleminen. Neuvosto katsoo, että viittaus maailman eläintautijärjestön (OIE) eläinten terveyttä koskevaan säännöstöön johtaisi joidenkin Euroopan yhteisön osien jäämiseen vapaan liikkuvuuden ulkopuolelle erityisesti laajentumisen jälkeen, eikä siten hyväksynyt Euroopan parlamentin tarkistusta 10. Neuvosto ei myöskään hyväksynyt tarkistusta 14, jonka tarkoituksena on frettien jättäminen asetuksen soveltamisalan ulkopuolelle, koska sen mielestä näiden lemmikkieläinten osalta on parempi sisällyttää yhteiseen kantaan erityissääntöjä, joissa otetaan huomioon lajin erityisluonne ja vesikauhurokotteen saatavuus. Lopuksi neuvosto katsoo, että on välttämätöntä antaa säännökset, joilla estetään sääntöjen kiertäminen ja erityisesti mahdollisuus, että lemmikkieläinten kaupallisia kuljetuksia voitaisiin tehdä ikään kuin ne olisivat epäkaupallisia. Sen takia neuvosto on yhteisymmärryksessä komission kanssa tehnyt tarvittavat muutokset direktiiviin 92/65/ETY, jota sovelletaan tässä asetuksessa tarkoitettujen lajien kaupalliseen kuljettamiseen. IV YHTEENVETO Neuvosto on hyvin suurelta osin ottanut huomioon Euroopan parlamentin kannat ja katsoo näin ollen, että asetus voitaisiin antaa pian. (1) Asiak. 11596/00. (2) Asiak. 12488/01. (3) EYVL C 27 E, 31.1.2002, s. 50. (4) EYVL C 116, 20.4.2001, s. 54.